ఏప్రిల్‌ నుంచి ఈ-టోలింగ్‌!
- వాహనదారులకు10% డిస్కౌంట్‌
-  వేగంగా సాగుతున్న ఏర్పాట్లు
న్యూఢిల్లీ: ప్రయాణికులకు టోల్‌గేట్ల కష్టాలు దూరం కానున్నాయి. ఏప్రిల్‌ 1 నుంచి దేశ వ్యాప్తంగా జాతీయ రహదారులపై ఉన్న టోల్‌గేట్ల వద్ద 'ఎలక్ట్రానికి టోలింగ్‌' (ఈ-టోలింగ్‌) విధానం అందుబాటులోకి తీసుకువచ్చేందుకు ఏర్పాట్లు వేగంగా సాగుతున్నాయి. దీంతో వాహన దారులు టోల్‌ చెల్లింపులకు ప్లాజాల వద్ద గంటల తరబడి వేచి ఉండాల్సిన పరిస్థితులకు తెర పడనుంది. ఈ విధానాన్ని ప్రోత్సహించేందుకు గాను మొదటి ఏడాది వాహనదారులకు 10 శాతం రాయితీ కూడా ఇవ్వడంతో పాటు ఈ ప్రక్రియలో పాలుపంచుకుంటున్న బ్యాంకులకు కొంత కలెక్షన్‌ పీజు కింద చెల్లించాలని 'భారత జాతీయ రహదారుల ప్రాధికారిక సంస్థ' (ఎన్‌హెచ్‌ఏఐ) నిర్ణయించినట్లు సమాచారం. ఈ-టోలింగ్‌కు అవసరమైన ఎలక్ట్రానిక్‌ ట్యాగ్‌ల అమ్మకాలు ఒకటవ తేది నుంచి ఐసీఐసీఐ బ్యాంక్‌, ఎస్‌బీఐ, యాక్సిస్‌ బ్యాంకులలో లభించనున్నాయి.
మీ స్నేహితులకు రికమెండ్ చెయ్యండి